ગ્રહોનો રાજા સૂર્ય દરેક માસ પોતાની રાશિ બદલે છે. 14 એપ્રિલે સૂર્યનું ગોચર મેષ રાશિમાં થવા જઈ રહ્યુ છે. વૈદિક જ્યોતિષમાં સૂર્ય આત્મા, પિતા, પૂર્વજ, ઉચ્ચ સરકારી નોકરી, પદ-પ્રતિષ્ઠા અને માન-સન્માનનો કારક ગ્રહ મનાય છે. સૂર્યના શુભ પ્રભાવથી જીવનના દરેક ક્ષેત્રે સફળતા હાંસલ થાય છે. 14 એપ્રિલ 2018 શનિવારે સૂર્ય સવારે 8.28 વાગ્યે મીન રાશિમાંથી નીકળી મેષ રાશિમાં પ્રવેશ કરશે. આ 15 મે 2018 સુધી આ રાશિમાં સ્થિત રહેશે. સૂર્યના રાશિ પરિવર્તનથી આગામી એક માસ સુધી દરેક રાશિ પર તેની અસર રહેશે.